مملوک سولطانلیغی (میصر)

مملوک سولطانلیغی (عربجه: سلطنة المماليك) ۱۲۵۰-نجی میلادی ایلدن ۱۵۱۷-نجی میلادی ایله‌جه ایّوبی‌لرین توشمه‌سیندن باشلایاراق عثمانلی ایمپیراتورلوغو ساغیندان میصر آچغیسیناجا، میصر، شام و حیجازدا گوجلو بیر سولطانلیق ایدی. مملوک تورکلری بو سولطانلیغین سولطانلاری ایدی‌لر و باشقا تورک ائللری (قیپچاقلارH. B. Paksoy, Central Asian Monuments, p. 32. و اوغوزلار) ایله بیرلیکده چرکس‌لار و گورجولرMikaberidze, Alexander. "The Georgian Mameluks in Egypt". بو سولطانلیغین اوردو یاپی‌سین تشکیل وئرمیشدیلر. قیپچاق کؤکلی میصر مملوک‌لاری ایله چاغداش، اورتا آسیا دا آلتین اوردو خانلیق ائدیردی و بو ایکی دؤولت آراسیندا چوخ یاخین باغلانتی‌لار قورولموشدی.

مملوک سولطانلیغی‌نین تاریخی بحری مملوک‌لار و بورجی مملوک‌لار دؤنملرینه بؤلونور.

 آد 
مملوک‌لار ساغیندان سولطانلیغین رسمی آدی اولاراق ایشلنن لفظلرین بیری دؤولت الاتراک یا دؤولت الترک یا دؤولت الترکیة ایدی. عربجه قایناقلاردا بحری مملوک‌لار چاغی اۆچون بو آدلار یایغین دیر.Nicolle, David (2014). "Mamluk ‘Askari 1250–1517", p. 4.
 ادبیات 
مملوک‌لار چاغیندا تورک ادبیاتی میصرده دگرلندی و بو دیلده چوخلو اثرلر یارادیلدی. بو اثرلرین چوخو شعر، تاریخمیثال اۆچون تاریخ فتوح الشام کیتابی، دینی یازیمیثال اۆچون سیر نبی کیتابی و ساواش مهارتلریMuniyet ul-ğuzat Metin-İndeks ,Mustafa Uğurlu, Gazi Üniversitesi, Sosyal Bilimler İnstitüsü, Yüksek Lisans Tezi اوزره ایدی.
 موغول و صلیبی‌لر قارشی‌سیندا ساواش‌لار 
میصر مملوک‌لاری اؤز دؤنملرینین ایکی بؤیوک گوجی ایله ساواشمیشدیلار.
موغول‌لار
صلیبی‌لر
 موغول‌لار ایله ساواش 
مملوک‌لار ایله موغول‌لار آراسیندا ۱۲۶۰-نجی میلادی ایلین سپتامبر آیینین اۆچونده اوز وئرن ساواش، عین جالوت ساواشی آدی ایله تانینیر. بو ساواش‌دا موغول‌لار باشچی‌سی کیت بوغا و مملوک‌لار باشچی‌لاری سیف‌الدین قوتاز ایله رکن الدین بای‌بارس ایدیلر. عین جالوت ساواشی مملوک‌لارین قازانماسی ایله سونا چاتیب دیر. بو ساواش موغول‌لار ایله مملوک‌لار آراسیندا اوز وئرن ساواشلارین ایچینده ان آدلینی دیر اما تکجه اوز وئرن ساواش دگیل.

مملوک-موغول ساواشلاری:
عین جالوت ساواشی
حمص ایلک ساواشی
حمص ایکینجی ساواشی
ابلستین ساواشی
وادی الخزندار ساواشی
شقحب ساواشی

عین جالوت ساواشی تاریخین ایلک ال توپی (عربجه:مدفع) ایشلنن ساواشلاریندان دیر. بو ال توپلارینین دوزلتمه‌ک یولی، ۱۴-نجی میلادی یوزلوگون عربجه شیمی و ساواش اوزره اولان ال یازمالاری ایچینده، بوگونه چاتیب دیر.Ahmad Y Hassan, Gunpowder Composition for Rockets and Cannon in Arabic Military Treatises In Thirteenth and Fourteenth Centuries Ancient Discoveries, Episode 12: Machines of the East, History Channel, 2007 (Part 4 and Part 5)

 صلیبی‌لر ایله ساواش 
میصر مملوک‌لاری چاغیندا ایسلام توپراق‌لارینین چوخی صلیبی‌لر الیندن قورتولدی. صلیبی‌لر ایله ساواشلارین ان بؤیوک باشچی‌سی رکن الدین بای‌بارس ایدی.

 بیرده باخ 
مملوک سولطانلیغی (دهلی)
 قایناقلار 

 گؤرونتولر 

بؤلمه:تورک تاریخی
بؤلمه:ایسلام تاریخی
بؤلمه:میصر مملوک سولطانلیغی